На основу Одлуке директора бр. 621 од 23.11.2023. и члана 51. и 54. Закона о запосленима у јавним службама("Сл. гласник РС", бр. 113/2017, 95/2018, 86/2019, 157/2020 и 123/2021) (даље: Закон) Јавна установа Туристичка организација Краљева објављује

**ЈАВНИ КОНКУРС**

за заснивање радног односа

1. **Послодавац:**Јавна установа Туристичка организација Краљева, Трг српских ратника 25, 36000 Краљево;
2. **Радно место:**Аналитичар за развој и унапређење туристичког производа-1 извршилац
3. **Опис посла:**
* прати стање и проучава последице утврђеног стања у области туризма;
* предлаже методологију истраживања и формулише главно истраживачко питање;
* планира, развија и предлаже истраживање у области туристичких тржишта;
* анализира податке прикупљене у истраживању;
* израђује и презентује анализе туристичког тржишта;
* спроводи квантитативне и квалитативне анализе и припрема извештаје, информације и друге стручне и аналитичке материјале на основу резултата истраживања;
* израђује елаборате, студије и предлаже одговарајуће мере за унапређење политике у одговарајућој области на основу израђених анализа и извештаја, утврђује њихове специфичности и систематизује податке о туристичком промету;
* предлаже мере за боље коришћење туристичке понуде;
* предлаже годишњи план активности, учествује на семинарима, туристичким берзама и сајмовима, учествује у припреми и изради туристичког пропагандног материјала, изложбама и друго;
* предлаже прилагођавање туристичких производа и начин комуницирања и промоције истих са карактеристикама и специфичностима тржишта;
* сарађује са Туристичком организацијом Србије, регионалним и локалним туристичким организацијама
* ради друге послове по налогу директора
1. **Услови за запослење на радном месту:**
* стечено високо образовање на студијама у обиму од најмање 240 ЕСПБ бодова, по пропису који уређује високо образовање, почев од 10.9.2005. године или
* стечено високо образовање на основним студијама у трајању од најмање четири године, по пропису који је уређивао високо образовање до 10.9.2005. године;
* знање енглеског језика;
* знање рада на рачунару;
* најмање четири године радног искуства из области делокруга рада послодавца.
1. **Место рада:** седиште послодавца, Трг српских ратника 25, 36000 Краљево;
2. **Стручна оспособљеност, знања и вештине, односно компетенције које се оцењују и изборном поступку и начин провере:**

Изборни поступак се спроводи у две фазе, и то :

* 1. фаза: кандидати полажу тест енглеског језика и тест познавања рада на рачунару у овој фази комисија ће оцењивати кандидате оценама од 1 до 5
* 2. фаза: кандидати који су положили тестове у 1. фази позивају се на интервју са комисијомна којем ће кандидати одговарати на питања из области рада послодавца; у овој фази комисија ће оцењивати кандидате оценама од 1 до 5
* Комисија саставља коначну листу кандидата и додељује им једну од одредница "задовољава", "делимично задовољава" или "не задовољава" и то према просечној оцени из обе фазе поступка (1 и 2 - "не задовољава" , 3 и 4 -"делимично задовољава" и 5-"задовољава"
1. **Рок у коме се подносе пријаве:**11.12.2023;
2. **Име лица задуженог за давање обавештења о конкурсу:** Игор Тешић
3. **Адреса на коју се подносе пријаве:** Трг српских ратника 25, 36000 Краљево
4. **Докази који се подносе уз пријаву:**
* пословна биографија;
* оверена фотокопија дипломе о стеченом високом образовању;
* доказ о радном искуству (уговори о раду, или други доказ из ког несумљиво произилази да је кандидат стекао радно искуство у области делокруга послодавца)
* Попуњена пријава за конкурс (преузима се са интернет странице послодавца: https://www.kraljevoturizam.rs/)
1. Место и дан почетка провере кандидата: 11.12.2023. од 10:00;Трг српских ратника 25, 36000 Краљево

Туристичка организација Краљева

директор

 Ана Миросављевић